شەفەق
نیوز/ فەرمانگەی رووشنهویری خانەقین سەروە حکومەت هەرێم کوردستان، ئیوارەی ئمڕوو
شەممە، کۆڕیگ لەباوەت کلتوور شار خانەقین وەڕیەو برد.
پەیامنێر
ئاژانس شەفەق نيوز ک ئامادەی ئەو کۆڕە بوی ک لەناو قاوەخانەی میلکان کەلتوری وڕیەو
چگ وت: لە کۆڕەگە هونەرمەن شیوەکار ماجد شالیار وەڕیەوبەر مۆزەخانەی خانەقین و ناوەند
کەلتوری خانەقین ک لەی دویاییە سەردان وڵات پۆڵەندا کرد، باسیگ ئەرا ئامادەبویەیل کۆڕەگە
لەو باوەتە کرد.
ماجد
شالیار لە قسەیلی ئەرا ئامادەبویەیل ناو کۆڕەگە وت: ئەو دەرفەتە ئەرام هات، وەرجەیە
لە هویرمانم نەویە، لە هویرمانم نەوی ئەو گرنگیە ک وە شیوەزار خوارگ لە خانەقین دایمنە،
لەناو موزەخانەی ئەسنوگرافی ک ئامادەی بویم، کەسەیلیگ لە وڵات پۆڵەندا گرنگی وەپی دانە،
و وەپیان خوەش بوی ک جویر کوردیگ لە خانەقین سەردانیان بکەم.
هەرلیوا،
شالیار ئەرا ئامادەبویەیل کۆڕەگە وت: کەسیگ لەناو موزەخانەگە ئاگا دیرێد من لە خانەقین
هاتمە، وەپیم وت: بەو تا ئی چشتە نشاند بیەم، ک نووڕستم سێ کڵاو لەناو موزەخانەگە لە
خانەقین لە ساڵەیل چلەیل چنیایە، منیش هەس ئەڵاجەوییگ کردم، و هەس وە شانازی گەورەیگ
کردم، هەمیش چەوم کەفتە چشتەیلیگ لە کرماشان وئیلام و هەولێر دروس کریانە.
لەناو
کۆڕەگە باسیگ لە کلتوور و میژوو شار خانەقین و شیوەزاری کریا، وە بەشداریکردن بەشیگ
لە ئامادەبویەیل.
